HYDROเคาะไอพีโอขายหุ้นละ3.39บาท
HYDRO สรุปราคาหุ้นละ 3.39 บาท เปิดขายไอพีโอ30 ล้านหุ้น วันที่ 6-8 ธ.คนี้ ธุรกิจโตอีกมาก
29 ต.ค. 2565

HYDRO สรุปราคาหุ้นละ 3.39 บาท เปิดขายไอพีโอ30 ล้านหุ้น วันที่ 6-8 ธ.คนี้ ธุรกิจโตอีกมาก 
นายสลิบ สูงสว่าง ประธานเจ้าหน้าที่บริหาร บริษัท ไฮโดรเท็ค (HYDRO) เปิดเผยว่า บริษัทจะเสนอขายหุ้นให้กับประชาชนครั้งแรก (ไอพีโอ) จำนวน 30 ล้านหุ้น ระหว่างวันที่ 6-8 ธ.ค.นี้ และคาดว่าจะเข้าซื้อขายในตลาดหลัก ทรัพย์ เอ็ม เอ ไอ (mai) ในวันที่ 15 ธ.ค.นี้ 
สำหรับราคาหุ้น กำหนดไว้ที่หุ้นละ 3.39 บาท คำนวณบนพื้นฐานงานในมือของบริษัทที่ 700 ล้านบาท แต่ปัจจุบันมีงานในมือแล้วกว่า 1,300 ล้านบาท และน่าจะถึง 1,400 ล้านบาทในสิ้นปีนี้
ขณะที่รายได้รวมของบริษัทในปีนี้มีโอกาสทำสถิติสูงสุดในรอบ 3 ปี หรือทำได้สูงกว่าปี 2551 ซึ่งมีรายได้รวมที่ 648 ล้านบาท เพราะ 9 เดือนที่ผ่านมามีรายได้รวม 492 ล้านบาท สูงกว่าทั้งปีก่อนทำได้ 280 ล้านบาท 
ปีหน้ายังมีงานใหม่ๆ ที่จะเข้าประมูลอีก 45 งาน รวมมูลค่าประมาณ 1,000 ล้านบาท ทำให้งานในมือเพิ่มขึ้นและช่วยสนับสนุนให้สัดส่วนของรายได้จากงานภาครัฐเป็นสัดส่วน 60% ภาคเอกชนสัดส่วน 40% จากปีนี้ที่อยู่ที่ 46% และ 54% ตามลำดับ
ทั้งนี้ เชื่อว่าหุ้นบริษัทจะได้รับการตอบรับที่ดี เพราะจากการไปนำเสนอข้อมูล 7 จังหวัด ได้รับการตอบรับที่ดี ประกอบกับจำนวนหุ้นที่เสนอขายมีเพียง 30 ล้านหุ้นเท่านั้น